google/wiki40b huggingface dataset:
Τζόρτζ Φόρμαν

Προσωπική ζωή

Ο Τζόρτζ Φόρμαν μεγάλωσε κάτω απο δύσκολες συνθήκες. Ο βιολογικός του πατέρας ήταν ο Λιρόι Μούρχεντ αλλά η μητέρα του παντρέυτηκε τον Τζ. Ντι. Φόρμαν όταν ο Τζόρτζ ήταν ακόμη μικρός μαζί με τα έξι αδέρφια του. Εγκατέλειψε το σχολείο στην ηλικία των 15, για να σπουδάσει σε Επαγγελματική σχολή. Το όνειρο του Τζόρτζ ήταν να γίνει αθλητής του Ράγκμπι, αλλά δεν τα κατάφερε. Είναι πατέρας δώδεκα παιδιών, εκ των οποίων 5 είναι γίοι και 7 κόρες. Όλα του τα παιδιά (στα αγόρια) είναι βαπτισμένα με το δικό του όνομα, δικαιολογόντας αυτη την κίνηση σε μια συνέντευξη: Έδωσα το ίδιο όνομα στα αγόρια μου, επειδή όταν ενας απο εμας ανεβαίνει, τότε ανεβαίνουμε όλοι μαζί. Αν κάποιος κατεβαίνει, τότε κατεβαίνουμε όλοι μαζί. Απο τις επτά κόρες οι δυο προέκυψαν μέσω του προσωπικού του γάμου, οι τρείς απο μια παλιά του ερωτική σχέση και οι άλλες δυο υιοθετήθηκαν το 2012.

Επαγγελματική καριέρα

Ο Τζόρτζ Φόρμαν αγωνίστηκε εξ αρχής σε ερασιτεχνικό επίπεδο, μέχρις ώτου κάνει την επαγγελματική του δράση στις 23 Ιουνίου του 1969, νικώντας τον πρώτο του αγώνα, στην ηλικία των 20. Απο τότε εως και το 1974, ήταν αήττητος στο ενεργητικό του, μέχρι την πρώτη του ήττα απο τον ευρέως γνωστό Μοχάμεντ Άλι. ενω ήταν πρώτος διεκδικητής για την ζώνη του πρωταθλητή ενάντια του Φρέιζερ. Συνολικά έχει συμμετάσχει σε 81 αγώνες εκ των οποίων οι 76 ήταν νικηφόροι και οι 5 ηττημένοι. Τον Ιανουάριο του 1973 κατάφερε να διακριθεί για πρώτη του φορά Παγκόσμιος πρωταθλητής τριών ζώνων (WBA,WBC,The Ring) με τον αγώνα που είχε απέναντι στον Τζό Φρέιζερ και τους διατήρησε για εναν χρόνο. Το 1977 έρχεται η πρώτη του παραίτηση μετά απο την ήττα του σε αγώνα, και ακολούθησε τον δρόμο του Θεού ως παπάς. Δέκα χρόνια αργότερα, το 1987 επανέρχεται στην ενεργό δράση στην ηλικία των 38. , κερδίζοντας για δεύτερη φορά το 1994 τους δυο παγκόσμιους τίτλους (WBA, IBF) απο τον 27χρονο Μάικλ Μούρερ μέχρι την ήττα του στα σημεία και την επίσημη απόσυρση του το 1997 απο τον Σάνον Μπρίγκς. Συνέχισε ως εκφωνητής αγώνων μέχρι το 2003, όπου παραιτήθηκε εντελώς απο τον χώρο της πυγμαχίας.
Ο Φόρμαν είναι ενταγμένος στο "World Boxing Hall of Fame" και στο "International Boxing Hall of Fame". Ο Παγκόσμιος Οργανισμός Πυγμαχίας, είχε κατατάξει τον Φόρμαν στην 8η θέση στην κατηγορία των καλύτερων αθλητών πυγμαχίας όλων των εποχών . Το περιοδικό "The Ring" τον τοποθέτησε στους 25 καλύτερους πυγμάχους των τελευταίων 80 χρόνων.
Σερβικές βουλευτικές εκλογές 1908

Οι βουλευτικές εκλογές του Βασιλείου της Σερβίας έγιναν στις 8 Μαΐου 1908 με νικητή το κυβερνών Λαϊκό Ριζοσπαστικό κόμμα το οποίο κέρδισε 81 από τις 160 έδρες στην Εθνοσυνέλευση. Η προσέλευση των ψηφοφόρων ήταν περίπου 70%, με 397.750 ανθρώπους να έχουν το δικαίωμα ψήφου.
Κιλίτζ Αρσλάν Α΄

Άνοδος

Με τον θάνατο του πατέρα του Σουλεϊμάν ιμπν Κουτουλμίς (1086) έγινε όμηρος του Μεγάλου Σουλτάνου των Σελτζούκων Μαλίκ Σαχ Α΄, ελευθερώθηκε με τον θάνατο του (1092), στην θέση του διορίστηκε κυβερνήτης ο Αμπντούλ Κασίμ. Ο Κιλίτζ Αρσλάν Α΄ βάδισε σαν αρχηγός του στρατού της φυλής των Ογούζων Γίβα, έφτασε στην Νίκαια της Βιθυνίας και ανέτρεψε τον κυβερνήτη Αμίν ι Γκαζνί που είχε διοριστεί από τον Μαλίκ Σαχ Α΄. Με τον θάνατο του Μαλίκ Σαχ οι Τουρκομάνοι Σελτζούκοι διασπάστηκαν σε πολλές φυλές με αποτέλεσμα την δημιουργία πολλών ανεξάρτητων εμιράτων τα σημαντικότερα από τα οποία ήταν οι Δανισμενδίδες και οι Ορτοκίδες. Στην Μικρά Ασία, εκτός από τον Κιλίτζ Αρσλάν ανεξάρτητα κράτη προσπαθούσαν να φτιάξουν ο Μαλίκ Γαζί και ο εμίρης Εμίρης Τζαχάς. 
Μέσα σε αυτό το κλίμα ανταγωνισμού και συνεχών συγκρούσεων ήταν πιο εύκολο για την Βυζαντινή αυτοκρατορία που κυβερνούσε ο Αλέξιος Α΄ Κομνηνός να δράσει. Ο Κιλίτζ Αρσλάν αντιλαμβανόμενος ότι χρειαζόταν συμμάχους για να προστατευθεί από τον Βυζαντινό στόλο παντρεύτηκε την κόρη του εμίρη Τζαχά και απέκτησαν τέσσερις γιους : Μαλίκ Σαχ, Μεσούντ Α΄, Αράβ και Τογρούλ. Ο Κιλίτζ Αρσλάν έλαβε μια επιστολή από τον αυτοκράτορα Αλέξιο Α΄ (1094) στην οποία τον προειδοποιούσε ότι ο Τζαχάς σχεδίαζε να επιτεθεί πρώτα σε αυτόν και ύστερα να κινηθεί εναντίον των Βυζαντινών. Ο Κιλίτζ Αρσλάν Α΄ έφτασε με έναν στρατό στη Σμύρνη την πρωτεύουσα του Τζαχά, προσκάλεσε τον πεθερό του σε ένα συμπόσιο στη σκηνή του όπου τον σκότωσε ενώ ήταν μεθυσμένος.

Πόλεμος στη Συρία και θάνατος

Μετά τις Σταυροφορίες ο Κιλίτζ Αρσλάν στράφηκε ανατολικά και κατέλαβε την Χαρράν και το Ντιγιάρμπακιρ. Κατέλαβε την Μοσούλη (1107) αλλά ηττήθηκε στον ποταμό Αβώρ από δυνάμεις του σουλτάνου Μουχάμαντ Α΄ των Μεγάλων Σελτζούκων που είχε την στήριξη των Ορτοκίδων και του εμίρη του Χαλεπίου Φαχρ αλ-Μουλκ Ραντβάν. Στην υποχώρηση πνίγηκε ενώ προσπαθούσε να περάσει τον ποταμό.
Οργάνωση Αφροαμερικάνικης Ενότητας

Η «Οργάνωση της Αφροαμερικάνικης Ενότητας» δημιουργήθηκε από τον Μάλκολμ Χ στις 28 Ιουνίου 1964. Η οργάνωση διήρκεσε μέχρι το θάνατο του ιδρυτή της τον Φεβρουάριο του 1965. Λέγεται ότι είναι μια διάσπαση από το «Έθνος του Ισλάμ», δεδομένου ότι διαμορφώθηκε αμέσως μόλις ο ιδρυτής του έφυγε από την ομάδα και είχε ως σκοπό να έχει τους λιγότερο αυστηρούς κανόνες και θρησκευτικές θυσίες. Στην αιχμή της, η συγκεκριμένη ομάδα είχε αρκετά μέλη και υποστηρικτές.
Λυγιές Αχαΐας

Τοποθεσία

Ο οικισμός βρίσκεται σε με μια λοφώδη περιοχή στις παρυφές ενός πευκοδάσους και κοντά στην Εθνική Οδό Πατρών-Τριπόλεως («111»), καθώς και σε υψόμετρο περίπου 280 μέτρων. Στην γύρω περιοχή υπάρχουν επίσης αγροτικές και δασικές εκτάσεις, ενώ βορείως του χωριού ρέει ο μικρός ποταμός Λυγιάς. Οι Λυγιές γειτνιάζουν με την Καλλιθέα στα βόρεια-βορειοανατολικά, το Παυλόκαστρο στα βορειοδυτικά και την Κάτω Πλατανόβρυση στα νοτιοανατολικά.

Ιστορικά στοιχεία

Η ονομασία "Βόλα" προέρχεται από τον πρώτο οικιστή του χωριού. Σε έγγραφα αναφέρεται και σαν "του Βώλα το χωριό". 
Αναφέρεται πρώτη φορά σαν χωριό σε απογραφή του 1700 με 4 οικογένειες και 14 κατοίκους. Σε απογραφή του 1828 είχε 5 οικογένειες. Το 1920 είχε 23 κατοίκους και φαίνεται συνεχώς να κατοικούνταν από λιγοστούς κατοίκους.
Με το Β.Δ. 8/4/1835 έγινε δημοτικό διαμέρισμα του Δήμου Μεσσάτιδος και με το Β.Δ. 3/7/1836 όπου διαλύθηκε ο δήμος Μεσσάτιδος, ο Βόλας έγινε οικισμός του Δήμου Πατρέων. Το 1998 με το Σχέδιο «Καποδίστριας» αποτέλεσε οικισμό του δημοτικού διαμερίσματος Θέας του νέου Δήμου Μεσσάτιδος. Από το 2011 και πλέον, σύμφωνα με το Σχέδιο «Καλλικράτης», αποτελεί οικισμό του -διευρυμένου- Δήμου Πατρέων.
Σωκράτης Χάσικος

Βιογραφικά στοιχεία

Ο Σωκράτης Χάσικος γεννήθηκε στη Λευκωσία στις 12 Απριλίου 1956. Μεγάλωσε στο Κάτω Δίκωμο. Ομιλεί πέρα από την ελληνική και την αγγλική γλώσσα. Σπούδασε νομική στο Εθνικό και Καποδιστριακό Πανεπιστήμιο Αθηνών. Είναι επιχειρηματίας. Από το 2003 μέχρι τον Φεβρουάριο του 2013  ήταν Πρόεδρος του διοικητικού συμβουλίου της AlfaMediaGroup. Είναι ιδιοκτήτης της εφημερίδας Αλήθειας, του ραδιοφωνικού σταθμού Sport-Fm και μεγαλομέτοχος του τηλεοπτικού σταθμού Omega.
Ήταν νυμφευμένος με την Έλλη Κουλέρμου. Έχει δύο υιούς και μία κόρη.

Πολιτική διαδρομή

Διετέλεσε αντιπρόεδρος του ΔΗΣΥ και μέλος του Πολιτικού Γραφείου του κόμματος.
Εκλέχτηκε για πρώτη φορά βουλευτής στις βουλευτικές εκλογές του 1991 στην Εκλογική Περιφέρεια Κερύνειας με τον συνασπισμό Δημοκρατικός Συναγερμός-Κόμμα Φιλελευθέρων. Επανεξελέγη στις βουλευτικές εκλογές του 1996 με τον ίδιο συνασπισμό. 
Στις 25 Αυγούστου 1999 διορίστηκε Υπουργός Άμυνας στην κυβέρνηση Γλαύκου Κληρίδη, θέση στην οποία παρέμεινε μέχρι τις 28 Φεβρουαρίου 2003 που ολοκληρώθηκε η θητεία της κυβέρνησης.
Επανεξελέγη βουλευτής με τον ΔΗΣΥ στις βουλευτικές εκλογές του 2006. Δεν διεκδίκησε επανεκλογή στις βουλευτικές εκλογές του 2011. Ως βουλευτής, διετέλεσε πρόεδρος της Κοινοβουλευτικής Επιτροπής Επαφής Κυβέρνησης-Βουλής-ΠΑΣΥΔΥ, αναπληρωτής πρόεδρος της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών, μέλος της Κοινοβουλευτικής Επιτροπής Άμυνας και μέλος της Κοινοβουλευτικής Επιτροπής Νομικών.
Την 1 Μαρτίου 2013 διορίστηκε Υπουργός Εσωτερικών στην κυβέρνηση Νίκου Αναστασιάδη, θέση στην οποία παρέμεινε μέχρι τις 10 Μαΐου 2017 που υπέβαλλε την παραίτηση του για προσωπικούς και οικογενειακούς λόγους. Στη διάρκεια της θητείας του διετέλεσε παράλληλα, για δύο βδομάδες, Υπουργός Άμυνας, μετά τον θάνατο του τότε Υπουργού Άμυνας Τάσου Μητσόπουλου.
Defender (άλμπουμ)

Τραγούδια

1. Kickback City (Gallagher) - 4:51

2. Loanshark Blues (Gallagher) - 4:29

3. Continental Op (Gallagher) - 4:34

4. I Ain't No Saint (Gallagher) - 5:00

5. Failsafe Day (Gallagher) - 4:25

6. Road to Hell (Gallagher) - 5:31

7. Doing Time (Gallagher) - 4:08

8. Smear Canpaign (Gallagher) - 4:49

9. Don't Start Me Talkin'  (Gallagher) - 3:37

10. Seven Days (Gallagher) - 5:15

Βραβεία

Defender (άλμπουμ)
Ηνωμένο Βασίλειο (BPI Certification): Ασημένιος
Φαράγγι Ορεινού

Το Φαράγγι (του) Ορεινού ή φαράγγι των κόκκινων πεταλούδων είναι ένα φαράγγι στη νοτιοανατολική Κρήτη. Βρίσκεται κοντά στον οικισμό Ορεινό Λασιθίου και έχει μήκος 5 χιλιόμετρα. Θεωρείται ως ένα από τα ωραιότερα φαράγγια του νησιού.
Το 1993, μετά από μία μεγάλη πυρκαγιά, το φαράγγι υπέστη μεγάλες καταστροφές. Τώρα πια όμως, η βλάστηση και το πράσινο στο φαράγγι έχουν αποκατασταθεί πλήρως. Πριν την πυρκαγιά, στο φαράγγι, υπήρχαν αμέτρητες κόκκινες πεταλούδες (γι' αυτό ονομάστηκε το φαράγγι με τις κόκκινες πεταλούδες), οι οποίες υπάρχουν ακόμα αλλά έχουν μειωθεί κατά ένα μεγάλο βαθμό. Επίσης, χαρακτηριστικό του φαραγγιού είναι τα πολλά μικρά ρυάκια και οι μικροί καταρράκτες που υπάρχουν σε όλη τη διαδρομή. Το φαράγγι θα μπορούσε νοητά να χωριστεί σε 3 μέρη. Το πρώτο μέρος είναι το πράσινο, με έντονη βλάστηση. Στο δεύτερο μέρος, μετά από μία ώρα διαδρομή, υπάρχει μια ορεινή καλλιεργημένη περιοχή και στο τρίτο μέρος, προς το τέλος του φαραγγιού, αρχίζουν πολύ γρήγορα να υψώνονται τα βράχια, και τα βουνά να φαίνονται καλύτερα. 
Το φαράγγι ξεκινάει από το χωριό Ορεινό και φτάνει στον Κουτσουρά 21 χιλιόμετρα περίπου ανατολικά της Ιεράπετρας. Η πορεία του δεν ξεπερνάει τις 4 ώρες το καλοκαίρι, ενώ το χειμώνα είναι λίγο δύσβατο, λόγω των πηγών και των καταρρακτών που τρέχουν. Το φαράγγι του Ορεινού, όπως και τα περισσότερα, έχει πινακίδες που δείχνουν το δρόμο που πρέπει να διασχίσεις. Τις οποίες όμως θα πρέπει να τις προσέχει πολύ κάποιος που διασχίζει το φαράγγι γιατί είναι πολύ εύκολο να μπερδευτεί και να χάσει το δρόμο του.
Πρωτάθλημα καλαθοσφαίρισης Α1 εθνικής κατηγορίας ανδρών 1986-1987

Το Πρωτάθλημα καλαθοσφαίρισης Α1 εθνικής κατηγορίας ανδρών 1986−87 υπήρξε το πρώτο πρωτάθλημα στο οποίο υπήρξε διαχωρισμός της Α' εθνικής σε Α1 και Α2 κατηγορία, ενώ επακολούθησε για πρώτη φορά η διαδικασία των play off μετά την ολοκλήρωση της κανονικής περιόδου. Μάλιστα, στην διαδικασία αυτή συμμετείχαν και οι δύο πρώτες ομάδες της κατάταξης της Α2.
Πρωταθλητής αναδείχθηκε ο Άρης χωρίς να γνωρίσει ήττα, ενώ χαρακτηριστικό είναι ότι σε 12 από τους 18 αγώνες της κανονικής περιόδου πέτυχε πάνω από 100 πόντους. Πρώτος σκόρερ, για έβδομη συνεχόμενη χρονιά, αναδείχθηκε ο Νίκος Γκάλης πετυχαίνοντας 718 πόντους σε 18 αγώνες (μέσος όρος 39,9 ανά αγώνα), με ζενίθ τους 58 πόντους στην εκτός έδρας νίκη του Άρη εναντίον του Ιωνικού Νίκαιας με σκορ 107−124. Αξιοσημείωτη είναι η μεγάλη προσπάθεια της ομάδας του Πανιωνίου, η οποία κατέκτησε την τρίτη θέση στη κανονική διάρκεια του πρωταθλήματος αλλά επικρατώντας του ΠΑΟΚ στην ημιτελική φάση των play off με μειονέκτημα έδρας, κατάφερε να τερματίσει δεύτερος.

Αγώνες κατάταξης

Συμμετείχαν οι ηττημένες ομάδες των προημιτελικών. Όλοι οι αγώνες κρίθηκαν στη μία νίκη, ενώ και τα τρία παιχνίδια διεξήχθησαν σε ουδέτερα γήπεδα.
Δόξα Κατωκοπιάς

Ιστορία

Το σωματείο ιδρύθηκε το 1954 με την επωνυμία Θ.Ο.Ϊ. (Θρησκευτικό Ορθόδοξο Ιδρυμα) Κατωκοπιάς έπειτα από εντολή του Μητροπολίτη Κυρηνείας Κυπριανού προς τον Παπαχριστόφορο Παπασωζόμενο, ο οποίος τότε ήταν διάκονος και φοιτούσε στην Ιερατική Σχολή. Ο Μητροπολίτης  Κυρηνείας Κυπριανός είχε ως στόχο να προωθήσει την ίδρυση Θρησκευτικών Ορθόδοξων Ιδρυμάτων. Το 1954 πραγματοποιήθηκε η σύσταση και η δραστηριοποίηση της ποδοσφαιρικής ομάδας με την ονομασία Δόξα Θ.Ο.Ι. Κατωκοπιάς με έμβλημα τον δικέφαλο αετό.
Μέχρι το 1972 αγωνιζόταν στα αγροτικά πρωταθλήματα, στις διοργανώσεις της ΕΠΟΠΛ. Τη χρονιά εκείνη εντάχθηκε στη δύναμη της Κυπριακής Ομοσπονδία Ποδοσφαίρου ως ομάδα Γ΄ κατηγορίας. Τις πρώτες δεκαετίες συμμετείχε στη Γ΄ και στη Β΄ κατηγορία ενώ από το 1998 και μετέπειτα έχει αρκετές συμμετοχές στην Α΄ κατηγορία.

Έμβλημα και χρώματα

Το έμβλημα της ομάδας είναι μια ασπίδα με το δικέφαλο αετό. Τα χρώματα της ομάδας είναι το πράσινο και το άσπρο.
Μάχη των Βασιλικών Φθιώτιδας

Εξέλιξη των γεγονότων

Οι Τούρκοι μετά την περιστολή της επανάστασης στη Μακεδονία προχώρησαν μέσω Λάρισας προς τη Λαμία, με σκοπό να εισβάλουν στην Πελοπόννησο. Την εκστρατεία προς την Πελοπόννησο ανέλαβε ο Μπαϊράμ Πασάς με άλλους τρείς στρατηγούς. Η δύναμη τους αριθμούσε 8.000 πεζούς, ιππείς με πυροβολικό. Οι οπλαρχηγοί της Ανατολικής Ελλάδας πληροφορήθηκαν την εκστρατεία αυτή και μαζεύτηκαν στην Εργίνα της Βουδουνίτσας για να αποφασίσουν την επόμενή τους κίνηση. Αποφάσισαν να εμποδίσουν την προέλαση των Τούρκων καταλαμβάνοντας την θέση των Βασιλικών. Αυτό πρότεινε ο Δυοβουνιώτης. Ο Παπά-Ανδρέας Κοκοβιτσιανός με τριακόσιους άνδρες κατέλαβε το πυκνό δάσος κοντά στην είσοδο της κοιλάδας. Ο Αντώνης Κοντοσόπουλος και ο Κωνσταντής Καλύβας με άλλους εξακόσιους τοποθετήθηκε στο εσωτερικό της κοιλάδας, ενώ ο Δυοβουνιώτης μαζί με τον γιο του και άλλους χίλιους εκατό πιάσαν την έξοδο. Ο Οδυσσέας Ανδρούτσος δεν μπορούσε να παρευρεθεί αλλά είχε στείλει ως αντικαταστάτη του τον Γιάννη Γκούρα. 
Στις 25 Αυγούστου 1821 το τουρκικό ιππικό δύναμης δύο χιλιάδων που είχε σταλεί προς αναγνώριση του στενωπού αποδεκατίστηκε. Μία μέρα αργότερα, στις 26 Αυγούστου ο Μπαϊράμ Πασάς κινήθηκε με όλο του τον στρατό κατά του Κοντοσόπουλου και Καλύβα. Οι Δυοβουνιώτηδες, ο Πανουργιάς και ο Γκούρας ήρθαν να ενισχύσουν, ενώ ο Παπά-Ανδρέας Κοκοβιτσιανός του επιτέθηκε από τα νώτα. Ακολούθησε γενναία μάχη, την οποία νίκησαν οι Έλληνες. Οι Τούρκοι με την δύση του ήλιου τράπηκαν σε φυγή προς την Πλατανιά, αφήνοντας στο πεδίο της μάχης πάνω χίλιους νεκρούς και τραυματίες. Μεταξύ των νεκρών βρίσκονταν και ο Μεμίς Πασάς, τον οποίο σκότωσε ιδιοχείρως ο Γκούρας. Επίσης έχασαν οκτακόσια άλογα, 2 πυροβόλα και 18 σημαίες. Από τους Έλληνες σκοτώθηκαν δέκα και τραυματίστηκαν 30, μεταξύ των οποίων και ο οπλαρχηγός Κοντοστόπουλος.

Σημασία της μάχης των Βασιλικών

Η νίκη των Ελλήνων ήταν μια από τις πιο λαμπρές του Ελληνικού αγώνα. Συντέλεσε στην ακύρωση της εκστρατείας των Τούρκων κατά της Πελοποννήσου.
PPK

Οι PPK (κυριλλική γραφή: ППК) ήταν ένα ρωσικό μουσικό συγκρότημα της τρανς, που έγινε διάσημο στις αρχές της δεκαετίας του 2000 με το ορχηστρικό Resurection. Αποτελείτο από τους Ρώσους Sergei Pimenov (Σεργκέι Πιμενόφ) και Alexander Polyakov (Αλεξάντερ Πολιακόφ).
Το ντουέτο έκανε το τραγούδι Resurection, το οποίο βασίστηκε στη μελωδία από το μουσικό θέμα της σοβιετικής ταινίας «Σιβηριάδα» του Έντουαρντ Αρτέμιεφ (1979, του λετονικού συγκροτήματος Zodiac) και περιείχε σε κάποιες εκδόσεις, ηχητικά ντοκουμέντα με τη φωνή του κοσμοναύτη Γιούρι Γκαγκάριν. Το συγκρότημα διαλύθηκε το 2004.
Ατσαπάτ

Το ατσαπάτ [[atʃaˈpat]] είναι ένας ποντιακός χορός από τα Πλάτανα.

Προέλευση και όνομα

«Ατσαπάτ» είναι η ποντιακή προφορά της τουρκικής ονομασίας των Πλατάνων, (Ακτσαμπάτ, τουρκ. Akçaabat). Τα Πλάτανα είναι μια πόλη στα δυτικά της Τραπεζούντας. Η περιοχή φημίζεται ότι έβγαζε τους καλύτερους πυρριχιστές χορευτές.

Περιγραφή χορού

Πρόκειται για μία μορφή αργής σέρρας (πυρρίχιος χορός) που συνοδεύεται από τραγούδι. Παραδοσιακά χορευόταν μόνο από άντρες. Ο χορός έχει βάση το τικ διπλό με διάφορες φιγούρες (με έντονο τρέμουλο) κατά την διάρκειά του, κατόπιν παραγγέλματος. Παίζεται από όλα τα μουσικά όργανα. Με την ίδια ονομασία, σε διαφορετική μουσική και διαφορετικό τραγούδι, συναντάμε το χορό στην περιοχή της Ματσούκας, όπου χορευόταν και από γυναίκες. Σήμερα ο χορός χορεύεται σε ενότητα, με πρώτο το αργό κομμάτι ατσαπάτ και μετά την γρήγορη συνέχεια με την σέρρα. Ο ρυθμός είναι επτάσημος 7/8.
Παναθηναϊκός αμφορέας (Μητροπολιτικό Μουσείο Τέχνης αρ. 1978.11.13)

Περιγραφή

Η έμπροσθεν όψη εικονίζει την θεά Αθηνά. Στα αριστερά υπάρχει η επιγραφή «ΤΟΝ ΑΘΕΝΕΘΕΝ ΑΘΛΟΝ», και στα δεξιά η υπογραφή «ΝΚΙΑΣ ΕΠΙΕΣΕΝ». Στην όπισθεν όψη τρεις αθλητές του αγώνα δρόμου τρέχουν προς τα δεξιά. Επάνω από τους αθλητές η επιγραφή «ΑΝΔΡΟΝ ΣΤΑΔΙΟΝ» μνημονεύει το άθλημα, του οποίου έπαθλο είναι ο αμφορέας ετούτος.

Ιστορική τοποθέτηση

Ο παναθηναϊκός αμφορέας ετούτος είναι ο αρχαιότερος της συλλογής του Μητροπολιτικού Μουσείου. Συγκαταλέγεται επίσης στους αρχαιότερους των χρόνων μεταξύ 566 και 550 π.Χ., εποχή στην οποία σχηματίστηκε η οριστική μορφή των παναθηναϊκών αμφορέων. Χαρακτηριστικό γνώρισμα της εξέλιξης είναι η έμπροσθεν όψη, στην οποία αργότερα εικονίζονται κίονες δεξιά και αριστερά της θεάς Αθηνάς. Το έργο ετούτο χρονολογείται περίπου στα έτη 560 - 550 π.Χ. και θεωρείται ότι ζωγραφίστηκε από τον Σικελό. Από την επιγραφή «ΝΚΙΑΣ ΕΠΙΕΣΕΝ» ο παραγωγός του αμφορέα θεωρείται ότι ονομαζόταν Νικίας.
Πριγκιπάτο της Κάπουα

Το πριγκιπάτο της Κάπουα (στα λατινικά Principatus Capuae ή Capue, στα ιταλικά Principato di Capua) ήταν λομβαρδικό κράτος της νότιας Ιταλίας, ανεξάρτητο de facto, αλλά υπό την εξουσία τόσο της Αγίας Ρωμαϊκής Αυτοκρατορίας, όσο και υπό αυτή της Βυζαντινής Αυτοκρατορίας. Αρχικά διοικούνταν από έναν γαστάλδο, και στη συνέχεια από έναν κόμη, εντός του πριγκιπάτου του Σαλέρνο. Κατά τη διάρκεια του 10ου αιώνα το πριγκιπάτο της Καπούα ενώθηκε με αυτό του Μπενεβέντο αλλά διαλύθηκε με την απόφαση του Πανδόλφου του Σιδηροκέφαλου.

Προέλευση

Η Κάπουα ήταν μια παλιά ιταλική πόλη, η μεγαλύτερη ρωμαϊκή πόλη του νότου, η οποία, μετά από την πτώση της Ρωμαϊκής Αυτοκρατορίας, λεηλατήθηκε από τους Γότθους και τους Βανδάλους. Αν και αυτό το τμήμα της ιστορίας της είναι λίγο γνωστό, αποτελούσε το κέντρο ενός λομβαρδικού γασταλδάτου εντός του Δουκάτου του Μπενεβέντο. 
Εισέρχεται στην ιστορία ως Λομβαρδικό Κράτος, το 839, με τον θάνατο του Σικάρδου, δούκα του Μπενεβέντο, υπό τον Λανδούλφο τον Πρεσβύτερο. Αυτός και οι γιοί του ήταν οπαδοί του Σικονούλφου του Σαλέρνο. 
Το 841, η Κάπουα λεηλατήθηκε και καταστράφηκε ολοκληρωτικά από τους Σαρακηνούς που βρίσκονταν στην υπηρεσία του Ραντέλχι Α' του Μπενεβέντο. Ο Λανδούλφος και ο μεγαλύτερός του γιος, Λάντο Α', πήραν την πρωτοβουλία να οχυρώσουν τον γειτονικό λόφο του Τριφλίσκο πάνω στον οποίο χτίστηκε η νέα πόλη, η σημερινή Κάπουα.
Η Κάπουα κηρύχτηκε ανεξάρτητη από τον Πάντο τον Άπληστο, το 862. Με τον θάνατό του, ο οποίος επήλθε το ίδιο έτος, η διάδοχη κατάσταση αποτέλεσε αφορμή για διαμάχη. Ο επίσκοπος Λανδούλφος καθαίρεσε τον γιό του Πάντο, και στη συνέχεια ένωσε τις εκκλησιαστικές και διοικητικές εξουσίες στην περιοχή, όπως θα έπρεπε να το κάνει σχεδόν τον ίδιο καιρό ο Αθανάσιος στη Νάπολι. Ο θάνατος του επισκόπου αναβίωσε τις αντιπαραθέσεις που σχετίζονταν με την επισκοπή και το δουκάτο της Κάπουα, και το πριγκιπάτο αποτέλεσε αντικείμενο εμφυλίου πολέμου ανάμεσα στον Πανδενούλφο, τον απόκληρο γιό του Πάντο, και τον Λάντο Γ', έναν άλλο εγγονό του Λανδούλφου Α'. Το Σαλέρνο συμμάχησε με τον Λάντο και το Μπενεβέντο με τον Πανδενούλφο. Μια κρίση όσον αφορά την διαδοχή ήρθε στη συνέχεια το 887 και ο Ατενούλφος απαίτησε τα πριγκιπικά του δικαιώματα με την βοήθεια του Αθανασίου της Νάπολης. Έπρεπε να προσπαθήσει να εμποδίσει την εκδήλωση στο μέλλον παρομοίων φαινομένων και να καταβάλει κάθε δυνατή προσπάθεια για την ανεξαρτησία της Κάπουα σε παρόμοιο τύπο με αυτό του Μπενεβέντο και του Σαλέρνο.
Όθων Δ΄ του Σάυερν

Βιογραφία

Ήταν ο δευτερότοκος γιος του Έκχαρτ Α΄ κόμη του Σάυερν και της Ριχάρντις, κόρης του Ουντάλριχ μαργράβου της Καρνιόλα-Ορλαμύντε.
Από το κάστρο του Βίττελσμπαχ, κοντά στο Άιχαχ, ονόμασε τον εαυτό του Όττο του Βίττελσμπαχ. Ακολούθησε τον Ερρίκο Δ΄ των Σαλίων της Γερμανίας στην πρώτη του εκστρατεία στην Ιταλία το 1110-11. Ο Ερρίκος Δ΄ τον αποκαλεί Όθωνα κόμη του Βίτλινεσμπακ σε έγγραφο του 1115. Από το 1120 και μετά ήταν παλατινός κόμης της Βαυαρίας.
Mars One

Ιστορία

Ο σχεδιασμός για το Mars One ξεκίνησε το 2011 με τις συζητήσεις μεταξύ των δύο ιδρυτών της, τον Bas Lansdorp και τον Arno wielders. Η εφικτότητα της ιδέας στη συνέχεια την ερεύνησαν με ειδικούς εμπειρογνώμονες και οργανώσεις εμπειρογνωμόνων, η οποίοι συζήτησαν της οικονομικές, ψυχολογικές και ηθικές πτυχές της.
Γκαρφ

Σύνορα

Η Γκαρφ συνορεύει στα βορειοδυτικά με το Άυρ και στα νοτιοδυτικά με τη Μέση περιφέρεια.
Στρατιωτική ιστορία της Καταλονίας

Προέλευση

Η προέλευση της στρατιωτικής δύναμης στην Καταλονία χρονολογούνται από τον δέκατο τρίτο αιώνα, με την Σακραμεντάλ, την αδελφότητα μεταξύ πολλών λαών για να εγγυηθεί η ασφάλειά τους, που γινόταν με όρκο, και, ως εκ τούτου, ονομαόταν με αυτόν τον τρόπο
Η ιστορία της Μεσογείου συχνά έχει συμπεριλάβει καταλανικά όπλα, από την Μούρθια μέχρι την Αθήνα και την Νεοπατρία (Μεγάλη καταλανική Εταιρεία), αλλά και στην παλιά Καταλονία, πριν και μετά τα Νέα Εργοστασιακά Διατάγματα (1716).
Οι Καταλανοί έχουν οργανωθεί αυθόρμητα στρατιωτικά με πολλούς διαφορετικούς τρόπους, από τη Σακραμεντάλ, τις Σταυροφορίες των Αλμογκαβάρων προς τα μαουλέτ και άλα. Μέχρι τα Νέα Εργοστασιακά Διατάγματα, στα καταλανικά σπίτια πάντα υπήρχαν όπλα και πυρομαχικά, για να υπερασπιστούν τους εαυτούς τους, είτε από τους Σαρακηνούς, τους πειρατές ή τους γάλλους.
Επομένως, μέχρι την ήττα στον Πόλεμο της Διαδοχής η κεντρική εξουσία περιόριζε και έλεγχε το δικαίωμα των όπλων, και με πρόσχημα την ειρήνευση της χώρας έκρυβε την επιθυμία της να αποτρέψει τους πολίτες από το να πάρουν όπλα εναντίον του.
Επιπλέον, τα καταλανικά συντάγματα, καταργήθηκαν στην πραγματικότητα από τα Διατάγματα, και αυτό ανάγκασε το στέμμα να διαπραγματευτεί για λαϊκή υποστήριξη, κάτι που εκπροσωπόταν από την σφραγίδα των όπλων (ένα όργανο που συγκαλείται το Γενικό Επαρχιακό Συμβούλιο σε εξαιρετικό τρόπο σε περιπτώσεις έκτακτης ανάγκης ή επείγοντα γεγονότα) των καταλανικών δικαστηρίων που υποστήριζαν ότι χορηγούσαν με αντάλλαγμα προνόμια, που περιόριζαν τη βασιλική εξουσία.  Αυτή η ισορροπία των εξουσιών  εξαφανίζεται μετά την ήττα, και η ταπείνωση γίνεται εμφανής σε πολλούς τρόπους, όπως η κατεδάφιση της επαρχίας Ριμπέρα, όπου υπήρχε περισσότερη αντίσταση,  η κατασκευή του φρουρίου της Σιουταντέλα στο ίδιο μέρος, η επιβολή του Κτηματολογίου, ή το κλείσιμο όλων των καταλανικών πανεπιστημίων.
Για το λόγο αυτό, όταν είδαν τη διαφορά της έννοιας της βασιλικής εξουσίας στην Καστίλη, οι Καταλανοί ξεσηκώθηκαν με τον Αρχιδούκα Κάρολο της Αυστρίας, μοίρασαν αφίσες προπαγάνδας και διαπραγματεύτηκαν με την Αγγλία.
Αδελφοί Φωτόπουλοι

Οι αδελφοί Φωτόπουλοι ήταν αγωνιστές του αγώνα του 1821.
Πρόκειται για τους Ευθύμιο, Μήτρο και Αναστάσιο. Η καταγωγή τους ήταν από την Τρίπολη Αρκαδίας. Ιατροί στο επάγγελμα πολέμησαν ιατρεύοντες τους πληγωμένους.
Τον Ευθύμιο τον κράτησαν οι Τούρκοι μέσα στην Τριπολιτσά ως ιατρό, ενώ οι άλλοι δύο αδελφοί ήταν μέσα στα ελληνικά στρατόπεδα. Μετά την άλωση της Τριπολιτσάς ο Ευθύμιος απελευθερώθηκε και συνέχισε να εξασκεί την ιατρική του τέχνη.
Νύμφες ορχούμενες (Αρχαιολογικό Μουσείο Ολυμπίας)

Περιγραφή

Είναι χάλκινο συμπαγές σύμπλεγμα που εικονίζει επτά γυναικείες μορφές που χορεύουν πιασμένες από τα χέρια σε κύκλο.

Ιστορική τοποθέτηση

Χρονολογείται στον 8ο αιώνα π.Χ.